- Det er gledelig at vi får denne flotte julegaven. Jeg vil oppfordre alle til å støtte en god sak og ta turen for å se «Tusen ganger god natt» på Oslos nye og flotte kino, sier Rolf Vestvik, kommunikasjonssjef i Flyktninghjelpen.
Han er glad for tiltaket og håper det får satt fokus på stedene de jobber, som for eksempel Syria. De er dessuten avhengige av støtten.
Vestvik sier at man bør se denne filmen både fordi den tar opp dilemma om å velge mellom sitt livs prosjekt eller familie. I dette tilfelle er hovedrollen krigs-fotograf, men han tror mange kan relatere seg til problemet. I tillegg sier han at filmen setter fokus på internasjonale temaer.
- Erik Poppe har laget en ekstremt realistisk film, som vakkert viser hvordan det er å jobbe i konfliktområder og hvordan livet er for mennesker som lever på flukt. «Tusen ganger god natt» er en av årets viktigste og sterkeste filmopplevelser.
Førjulsvisningen er tirsdag 17. desember kl 17:45 på Kino Victoria (gamle Vika kino). Flyktninghjelpens Rolf Vestvik ønsker velkommen og VGs Jon Magnus vil holde en kort innledning. Etter filmen er det muligheter til å stille spørsmål til Erik Poppe.